شوفي ابنتي , نتي بحال الوريدة زوينة وكولشي باغيها يقطفها , وحدهم يشمو ريحتها وتدبل فيديهم غيرميوها .. ولاكن الوريدة الى بقات فبلاصتها ما قطفها حتى واحد كتبقا زوينة وكتفتح وكتزيد تبهر الناس وتعطي ريحة قوية كتجدب كثر أي واحد شافها , كاين فرق بسيط بينك وبين الوردة هوا نتي تقدري تحافضي على راسك بيديك ... ولاكن الوريدة لا ماعندها عقل مسكينة ماعندها يدين دافع على راسها ... وانا كنخاف عليك ابنتي بزاف وكنشوف فيك غادية وكتكبري قدامي وريحتك كتعطي وخايف يضحك عليك شي واحد (عنقها وطل جمعها بيديه ) عيب ديري شي تصرف غير أخلاقي وحشومة تصرفي تصرفات ملايقاش بتربيتك ... الى شي نهر مافهمتيش شي حاجة ولا تلفتي ولا ماعرفتي شنو ديري ماشي مشكل اجي عند باباك غتلقايه ديما كيتسناك ويشرح ليك ويفسر ليك أي حاجة نتي محتاجاها ... ماشي عيب ديري أصدقاء ... ماشي عيب يبقا جون صديق ليك . ولاكن الى لاحضتي باللي تمادا معاك وبدا كيدبر تصرفات غير أخلاقية اجي عندي انا نوقف معاك و نحل ليك المشاكل ديالك بلا متخافي من حتى حاجة صافي ابنتي